
Tunnitasu tariifide kooskõlastamine

Narva Muusikakooli vara kasutusse andmisel
1. Asjaolud ja menetluse käik

Narva Muusikakool taotleb oma 24.10.2017. kirjaga nr 2-21/7 kooskõlastada tunnitasu tariifid asutuse bilansis oleva vara kasutusse andmisel. Narva Muusikakool kavatseb anda kasutusse asutuse ruumid ja muusikariistad tunnitasu alusel.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punkti 2 alusel lahendab ja korraldab linnavalitsus kohaliku elu küsimusi, mis volikogu määrustega on pandud täitmiseks valitsusele.
Narva Linnavolikogu 17.03.2005. a. määruse nr 14 ”Linnavara kasutusse andmise kord” punkti 2.2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse ühekordseteks üritusteks või tunnitasu alusel.
3. Otsus

Kooskõlastada Narva Muusikakooli bilansis oleva vara kasutusse andmisel tunnitasu tariifid järgmiselt:
3.1 saal kontserdiklaveriga – 25,00 eurot;

3.2 saal ilma kontserdiklaverita – 15,00 eurot;

3.3 õppeklass tiibklaveriga – 10,00 eurot;
3.4 õppeklass klaveriga – 8,00 eurot;

3.5 puhvetiruum – 10,00 eurot;
3.6 muusikariistad ja muu inventar – 1% soetamismaksumusest.

4. Rakendussätted 
4.1 Tunnistatakse kehtetuks Narva Linnavalitsuse 03.11.2010. a korraldus nr 1376-k „Tunnitasu tariifide kooskõlastamine Narva Muusikakooli vara kasutusse andmisel“.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

4.3 Korraldus jõustub seadusega sätestatud korras.

